Дамян Дамянов
Жена

chitanka.info

Под големия вятър на големия свят,

под листа, снегове, времена

ний вървим по земята с ненаситния глад

да се любим със тебе, жена!

Що за тъмна магия, що за жажда си ти?

Под листа, снегове, времена

търся в теб да открия различни черти,

аз откривам все тебе, една.

Но когато ти плачеш и изгаряш до мен,

виждам в теб снегове, времена

и магията зла, че от тебе роден,

търся себе си в тебе, жена.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.